### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

Ruth Brandt var forhindret i at deltage i udvalgets behandling af sagen den 21. september 2020.

Forvaltningen udarbejder et notat med svar på de oftest stillede spørgsmål til CO2-regnskab, herunder en beskrivelse af måle- og opgørelsesmetoder, samt hvordan vi bogfører i forhold til CO2, og hvorfor det er tilfældet, til udvalget. Notatet kan således anvendes som en læsevejledning til det kommen klimaregnskab.

Energistrategi-partnerne udarbejder en årlig skriftlige afrapportering til byrådet. Den første afrapportering vil ske i 2022.

[adresse] har i samarbejde med de fire energiforsyningsselskaber formuleret en fælles energistrategi med ti fokusområder for udvikling af et aarhusiansk energisystem, så det understøtter et samfund på 100 % vedvarende energi.

### Resumé

Et energisystem, der understøtter 100% vedvarende energi, er en forudsætning for at gennemføre en fuldstændig grøn omstilling af samfundet. Energisystemet er i dag ikke forberedt til dette, og som situationen er i dag har ingen det samlede ansvar herfor.

Med vedtagelsen af klimaplan 2016-20 bestilte Byrådet derfor en strategi for rettidig og omkostningseffektiv udvikling af det samlede energisystem i [adresse]. ’Energistrategi Aarhus’ er nu udarbejdet og forelægges Byrådet. Strategien er et produkt af et partnerskab mellem [adresse] og ejerne af energisystemet: AffaldVarme Aarhus A/S, NRGi A/S, Aura Energi A/S og Ørsted A/S.

Strategien fastlægger en fælles ramme og identificerer snitflader, synergimuligheder og innovationsindsatser i forbindelse med grøn omstilling indenfor energisektoren og [adresse] byudvikling.

Strategisk energiplanlægning er i dag ikke en lovbunden opgave i [adresse], og partnernes engagement i udvikling af Energistrategien er derfor på frivillig basis. Godkendelse af ’Energistrategi Aarhus’ foregår parallelt i energiselskaberne samtidig med Byrådets behandling.

### Indstilling

Det indstilles

At 1) Byrådet vedtager ’Energistrategi Aarhus’ som strategisk ramme for udvikling af energisystemet frem mod 2030

At 2) Teknik og Miljø i 2021 fremlægger en sag for Byrådet, der anviser, hvorledes brugen af biomasse kan reduceres mest muligt.

### Sagens forløb

13-08-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 17-08-2020 Magistraten

Fremsendes til [adresse] Byråd med bemærkning, at Magistraten i mødet den 17. august 2020 anbefaler, at byrådet tiltræder Magistratsafdelingen for Teknik og Miljøs indstilling af 8. juli 2020.

Rådmand Gundhild Vestergaard tog forbehold.

Tanja Olsen deltog ikke i sagens behandling.

 26-08-2020 [adresse]
Fremsendes til Teknisk Udvalg til behandling i henhold til beslutning i byrådets møde den 26. august 2020.
 16-09-2020 Teknisk Udvalg
Sagens behandling udsat.
 21-09-2020 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Ruth Brandt var forhindret i at deltage i udvalgets behandling af sagen den 21. september 2020.

Forvaltningen udarbejder et notat med svar på de oftest stillede spørgsmål til CO2-regnskab, herunder en beskrivelse af måle- og opgørelsesmetoder, samt hvordan vi bogfører i forhold til CO2, og hvorfor det er tilfældet, til udvalget. Notatet kan således anvendes som en læsevejledning til det kommen klimaregnskab.

Energistrategi-partnerne udarbejder en årlig skriftlige afrapportering til byrådet. Den første afrapportering vil ske i 2022.

 07-10-2020 Aarhus Byråd
Beslutning ikke frigivet